b'\n_START_ARTICLE_\nEnsimm\xc3\xa4inen murhani\n_START_SECTION_\nJuoni\n_START_PARAGRAPH_\nRomaanin p\xc3\xa4\xc3\xa4henkil\xc3\xb6 on Helsingin poliisilaitoksen rikososaston v\xc3\xa4kivaltatoimistossa sijaisena toimiva poliisi Maria Kallio. H\xc3\xa4n selvitt\xc3\xa4\xc3\xa4 henkirikosta, joka paljastuu h\xc3\xa4nen ensimm\xc3\xa4iseksi murhatutkinnakseen. Aiemmat h\xc3\xa4nen tutkimansa henkirikostapaukset olivat l\xc3\xa4hes aina alkoholiin liittyneit\xc3\xa4 tappoja._NEWLINE_Kirjan uhri on opiskelijakuorossa laulanut charmikas naistenmies Jukka Peltonen. H\xc3\xa4n on sotkeutunut huumekauppaan, prostituutioon sek\xc3\xa4 laittoman viinan levitykseen, mik\xc3\xa4 osoittautuu my\xc3\xb6hemmin murhan motiiviksi._NEWLINE_P\xc3\xa4\xc3\xa4ep\xc3\xa4illyt koostuvat l\xc3\xa4hinn\xc3\xa4 muista kuorolaisista. Heihin kuuluu muun muassa Antti Sarkela, jonka kanssa Kallio my\xc3\xb6hemmin menee naimisiin ja saa lapsia. Murhaaja osoittautuikin lopulta kuoron j\xc3\xa4seneksi. H\xc3\xa4n oli Peltosen harjoittamaan huumekauppaan sotkeutunut nuori nainen nimelt\xc3\xa4\xc3\xa4n Tuulia. Tuulia oli ottanut Peltosen hengilt\xc3\xa4 petoksen johdosta. Peltonen oli uskotellut tyt\xc3\xb6lle, ett\xc3\xa4 t\xc3\xa4m\xc3\xa4 oli salakuljettanut hasista, mutta lopulta paljastui, ett\xc3\xa4 kyse oli ollut paljon laajemmasta kansainv\xc3\xa4lisest\xc3\xa4 kokaiinibisneksest\xc3\xa4._NEWLINE_Tuulia alkaa kotonaan k\xc3\xa4ytt\xc3\xa4yty\xc3\xa4 uhkaavasti, kun Maria kertoo tiet\xc3\xa4v\xc3\xa4ns\xc3\xa4, ett\xc3\xa4 Tuulia on murhannut Jukan. Kallion esimies, alkoholisoitunut Kalevi Kinnunen ampuu Tuuliaa olkap\xc3\xa4\xc3\xa4h\xc3\xa4n. Tuulia p\xc3\xa4\xc3\xa4tyy sairaalaan ja j\xc3\xa4\xc3\xa4 henkiin. Ep\xc3\xa4selv\xc3\xa4ksi kuitenkin j\xc3\xa4\xc3\xa4, onko t\xc3\xa4m\xc3\xa4 oikeustoimikelpoinen.'